พระเทพวิสุทธิญาณ (ถวิล กนฺตสิริ)

พระเทพวิสุทธิญาณ นามเดิม ถวิล ศรีใหม่ ฉายา กนฺตสิริ ผู้ช่วยเจ้าอาวาสวัดราชาธิวาสราชวรวิหาร, อดีตเจ้าคณะแขวงวชิรพยาบาล (ธ)พระราชญาณปรีชา (ถวิล กนฺตสิริ) ทำเนียบพระสังฆาธิการ

 ประวัติ 
พระเทพวิสุทธิญาณ นามเดิม ถวิล นามสกุล ศรีใหม่ ฉายา กนฺตสิริ เกิดเมื่อวันจันทร์ที่ 6 ตุลาคม พ.ศ. 2484 ตรงกับวันแรม 1 ค่ำ เดือน 11 ปีมะเส็ง เวลา 18.30 น. ที่ตำบลเสาเภา อำเภอสิชล จังหวัดนครศรีธรรมราช โยมบิดาชื่อนายพร้อม ศรีใหม่ โยมมารดาชื่อนางเงิน ชัยชำนาญ (นามสกุลเดิม จิตมั่น) บรรพชาเป็นสามเณรเมื่อ พ.ศ. 2499 ณ วัดคงคาวดี อำเภอสิชล จังหวัดนครศรีธรรมราช โดยมีพระราชไพศาลมุนี (ย้อย มหาสาโล) วัดท่าโพธิ์ อำเภอเมืองนครศรีธรรมราช จังหวัดนครศรีธรรมราช เป็นพระอุปัชฌาย์ และพระครูประสาทธรรมภิวัช (บุญรักษ์ ฐานวิริโย) วัดคงคาวดี อำเภอสิชล จังหวัดนครศรีธรรมราช เป็นพระศีลาจารย์ ต่อมาอุปสมบทเมื่อวันที่ 16 มิถุนายน พ.ศ. 2506 วัดราชาธิวาสราชวรวิหาร เขตดุสิต กรุงเทพมหานคร โดยมีพระสุธรรมาธิบดี (เพิ่ม อาภาโค) (ครั้งดำรงสมณศักดิ์ที่ พระราชปัญญาภรณ์) เป็นพระอุปัชฌาย์ พระวิสุทธิธรรมธาดา (ส่อง โชติงฺกโร) (ครั้งยังเป็นพระครูฐานานุกรมที่ พระครูสังฆวุฒิกร) เป็นพระกรรมวาจาจารย์ และพระครูวินัยธรเสนอ ญาณทัตโต เป็นพระอนุสาวนาจารย์

การศึกษา/วิทยฐานะ
 พ.ศ. 2500 สอบไล่ได้นักธรรมชั้นตรี
 พ.ศ. 2501 สอบไล่ได้นักธรรมชั้นโท 
 พ.ศ. 2504 สอบไล่ได้นักธรรมชั้นเอก 
 พ.ศ. 2508 สอบไล่ได้เปรียญธรรม 3 ประโยค 
 พ.ศ. 2509 สอบไล่ได้เปรียญธรรม 4 ประโยค
 พ.ศ. 2510 สอบไล่ได้เปรียญธรรม 5 ประโยค
 พ.ศ. 2518 สำเร็จการศึกษาระดับปริญญาตรี ศาสนศาสตรบัณฑิต (สังคมวิทยา) มหาวิทยาลัยมหามกุฏราชวิทยาลัย

 การปกครองคณะสงฆ์ 
 พ.ศ. 2520 ผู้ช่วยเจ้าอาวาสวัดราชาธิวาสราชวรวิหาร
 พ.ศ. 2543 เจ้าคณะแขวงวชิรพยาบาล (ธ)

 งานด้านการศึกษา 
 พ.ศ. 2518 เป็นครูสอนพระปริยัติธรรม สำนักเรียนวัดธรรมบูชา อำเภอเมืองสุราษฎร์ธานี จังหวัดสุราษฎร์ธานี
 พ.ศ. 2534 เป็นรองอธิการบดีฝ่ายวางแผนและพัฒนา มหาวิทยาลัยมหามกุฏราชวิทยาลัย
 พ.ศ. 2541 เป็นรองอธิการบดีฝ่ายบริหาร มหาวิทยาลัยมหามกุฏราชวิทยาลัย

 สมณศักดิ์ 
 พ.ศ. 2521 ได้รับพระราชทานแต่งตั้งสมณศักดิ์เป็นพระครูสัญญาบัตรชั้นพิเศษที่ พระครูสุภัทรสารโสภณราชกิจจานุเบกษา, ประกาศสำนักนายกรัฐมนตรี เรื่อง พระราชทานสัญญาบัตรตั้งสมณศักดิ์, ตอนที่ 60, เล่ม 97, วันที่ 16 เมษายน พ.ศ. 2523, หน้า 13
 พ.ศ. 2535 ได้รับพระราชทานแต่งตั้งสมณศักดิ์เป็นพระราชาคณะชั้นสามัญที่ พระกวีวรญาณราชกิจจานุเบกษา, ประกาศสำนักนายกรัฐมนตรี เรื่อง พระราชทานสัญญาบัตรตั้งสมณศักดิ์ , ตอนที่ 155, เล่ม 109, วันที่ 5 ธันวาคม พ.ศ. 2535, หน้า 16
 พ.ศ. 2545 ได้รับพระราชทานแต่งตั้งสมณศักดิ์เป็นพระราชาคณะชั้นราชที่ พระราชญาณปรีชา ศาสนภารธุราทร ยติคณิสสร บวรสังฆาราม คามวาสีราชกิจจานุเบกษา, ประกาศสำนักนายกรัฐมนตรี เรื่อง พระราชทานสัญญาบัตรตั้งสมณศักดิ์, ตอนที่ 23 ข, เล่ม 119, วันที่ 11 ธันวาคม พ.ศ. 2545, หน้า 9
 พ.ศ. 2562 ได้รับพระราชทานแต่งตั้งสมณศักดิ์เป็นพระราชาคณะชั้นเทพที่ พระเทพวิสุทธิญาณ วิศาลศาสนกิจ พิพิธภารธุราทร ยติคณิสสร บวรสังฆาราม คามวาสีราชกิจจานุเบกษา, ประกาศสำนักนายกรัฐมนตรี เรื่อง พระราชทานสัญญาบัตรตั้งสมณศักดิ์ , ตอนที่ 40 ข, เล่ม 136, วันที่ 28 กรกฎาคม พ.ศ. 2562, หน้า 9

 อ้างอิง 

หมวดหมู่:พระราชาคณะชั้นเทพ
หมวดหมู่:ภิกษุในสังกัดคณะสงฆ์ธรรมยุติกนิกาย
หมวดหมู่:ผู้ช่วยเจ้าอาวาส
หมวดหมู่:เจ้าคณะตำบล
หมวดหมู่:เปรียญธรรม 5 ประโยค
หมวดหมู่:ภิกษุจากจังหวัดนครศรีธรรมราช
หมวดหมู่:ภิกษุจากวัดราชาธิวาสราชวรวิหาร
หมวดหมู่:ผู้เชี่ยวชาญด้านศาสนาพุทธ
หมวดหมู่:บุคคลจากมหาวิทยาลัยมหามกุฏราชวิทยาลัย
หมวดหมู่:บุคคลจากอำเภอสิชล